Čedomir Jovanović - Wikipedia

# Čedomir Jovanović

### From Wikipedia

Čedomir Jovanović

Čedomir Jovanović (rođen 13. aprila 1971. godine u Beogradu) je dramaturg i predsednik Liberalno-demokratske partije.

Diplomirao dramaturgiju na katedri za filmski i TV scenario i dramaturgiju Fakulteta dramskih umetnosti, Univerziteta umegnosti u Beogradu. Tokom studiranja radio kao novinar, za nekoliko beogradskih redakcija, agencija, radio i TVstanica.

Bio je jedan od ogranizatora studentskih protesta 1996-1997 godine, kao i osnivač i predsednik Studentskog političkog kluba. Najduži protesti u srpskoj istoriji, i nekoliko ozbiljnih sukoba sa policijom, primorali su Slobodana Miloševića, posle 130 dana, da prizna pobedu opozicije na lokalnim izborima u većini vepikih gradova Srbije.

Tokom protesta, nekoliko puta je bio hapšen i pretučen od strane policije. U periodu kada je bio vođa studenstkih protesta, beogradski univerzitet je podržao studente, a zatim je to učinio veliki broj visokoobrazovnih institucija širom zemlje.

Pristupa Demokratskoj stranci 1998. godine, a postaje njen potpredsednik u oktobru 2001. godine.

Na republičkim izborima decembra 2000. godine, izabran je za poslanika u Skupštini Srbije.

Od januara 2001. do marta 2003. godine bio je na fukciji šefa poslaničke grupe DOS (puno ime: DOS - Reforma Srbije). Bio je najmlađi političar na toj funkciji u istoriji Srbije.

Učestvovao je u pregovorima oko hapšenja Slobodana Miloševića u martu 2001. godine, i njegovo izručenje Haškom tribunalu.

Čedomir Jovanović u novoformiranoj Vladi Republike Srbije, nakon tragične smrti Zorana Đinđića, 18. marta 2003. godine postaje potpredsednik Vlade Republike Srbije zadužen za evropske integracije i koordinaciju reformi. Učestvovao je u izradi Akcionog plana i daljoj harmonizaciji odnosa Srbije i Crne Gore.

Oženjen je suprugom Jelenom sa kojom ima dva sina.

## [edit] Spoljašnje poveznice

- Čedomir Jovanović zvanični sajt
- Centar za modernu politiku

Retrieved from "http://sh.wikipedia.org../../../%C4%8D/e/d/%C4%8Cedomir_Jovanovi%C4%87_11e1.html"

Category: Srpski političari

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Deutsch
- English
- Српски / Srpski